钦定古今图书集成/明伦汇编/官常典/第116卷 > 康熙八年
## 钦定古今图书集成/明伦汇编/官常典/第116卷 > 康熙八年

《大清会典》。康熙八年

上幸太学、行释奠礼。一应礼仪。俱照顺治九年例行

重颁

《敕谕》一道。其五氏观礼生员、准十五名、送监读书、本

监乡试广额八名

《阙里志》，康熙八年。

皇上临雍。

赐衍圣公蟒缎朝衣一领、貂冠一顶。《五经》博士孔氏、

生员颜曾《孟仲氏》生员素缎袍各一件。

康熙九年

《西安县志》：“六十五代孔衍桢，尚朝子，字泗柯。父早世，衍桢方幼。时当鼎革，内部以年久案牒无征，衢之袭爵几废。衍桢乃援旧制，沥陈于守道李际期，李际期力请于总制陈锦，具题复核再四，于顺治九年奉部文承袭，时年十七岁。自衍桢先世，舆导仍明时制用皂盖，至是始易为黄，又具呈请得循三年入觐之例。” 庆。

贺

《万寿圣节》衢袭爵之有觐典自此始。

康熙二十三年

《大清会典》。康熙二十三年。

上幸阙里，特授孔氏后二人俱为国子博士。其《圣贤》

“后裔陪祀者，从优议叙。现任及候选官，遇应陞、应选之缺，先行录用。举人以知县缺，先用贡生，俟考定职衔后，以应选之缺先用陪祀，听讲、执事各官，俱加一级。其异姓执事官员，不在此例。” 又议准：以周公后裔为世袭《五经》博士。

是年

皇上东巡、临幸阙里致祭

先师奉

上谕、“祀礼成日、举行讲书大典。应讲《四书》经、由翰林”

院拟定、“题请衍圣公、于五氏子孙内，选择二人进讲。” 应宣

《敕谕》、令翰林院缮写进呈

御览。宣读敕谕官预请

钦点《一应行礼仪注》。由礼部拟定。前期一日、恭捧
《敕谕》、陈设于大成门东诗礼堂内东旁案上设讲案。

于堂前檐下西旁，陈所讲《书》于案上。

上致祭。

先师礼毕。鸿胪寺堂官导

上御“更衣所”少憩。扈从《文职大学士》以下、京堂科道。

等官以上、地方官巡抚以下、道员以上、各于讲堂门外左翼排列。衍圣公以下五氏职官、及讲书人员、俱于讲堂门外右翼排列毕、礼部堂官奏请

皇上诣讲书堂。导引官导

驾至讲堂门外排列。各官跪迎候过。俱随

上入于大门内、照前分翼排立。

上陞座毕。鸿胪寺鸣赞官赞“衍圣公五氏职官”、及讲

书人员俱于台下行三跪九叩头礼、毕、退立原班。鸣赞官赞讲书。西班内讲《四书》人员、诣讲案前一跪三叩头、起立。进讲毕、退立原班。次讲经人员、照前进讲毕。鸿胪寺堂官于东边向西跪奏请宣

敕谕。鸣赞官赞跪。衍圣公五氏职官、及讲书人员、俱

跪。大学士就东案上捧举

敕谕、向西宣读

谕曰：“至圣之道、与日月并行，与天地同运。《万世帝王》”

咸所师法。下逮公卿士庶，罔不率由。“尔等远承圣泽，世守家传，务期型仁讲义，履中蹈和。存忠恕以立心，敦孝弟以修行。斯须弗去，以奉先训，以称朕怀。” 尔等其祗遵母替。特谕衍圣公等跪听谢。

恩行礼。礼部堂官奏“礼毕。”

上还行宫。衍圣公等及地方文武各官、俱于门外跪。

候

驾过各退。